
Tiekėjams

DĖL (VPP-838) MOKYMŲ ADMINISTRAVIMO PASLAUGŲ PIRKIMO

Siunčiame atsakymus į tiekėjų klausimus vykdant pirkimą:
	Eil. Nr. 
	KLAUSIMAS
	ATSAKYMAS

	1.
	Prašome patikslinti Techninės specifikacijos 8.4.2.1 punkte numatytus reikalavimus dėl duomenų šifravimo.

Ar Perkančioji organizacija laikytų tinkamais ir kitus techninius bei organizacinius duomenų apsaugos sprendimus, užtikrinančius lygiavertį informacijos saugumo lygį, jei tiekėjas nenaudoja pilno duomenų šifravimo sprendimų (pvz., BitLocker ar FileVault)?








Taip pat prašome patikslinti, ar pakaktų alternatyvių saugumo priemonių, tokių kaip pvz.:
ribota prieiga prie duomenų,
daugiafaktorinis autentifikavimas,
saugūs debesijos sprendimai,
antivirusinė ir prieigos kontrolės apsauga,
duomenų nesaugojimas lokaliuose įrenginiuose,
saugus duomenų perdavimas naudojant HTTPS?
	
a. Taip, Perkančioji organizacija laikytų tinkamais ir kitus techninius bei organizacinius duomenų apsaugos sprendimus, jeigu jų visuma užtikrina ne mažesnį nei reikalaujamas informacijos saugumo lygį. Vertinimas būtų atliekamas kompleksiškai, atsižvelgiant į taikomų priemonių visumą, jų tarpusavio suderinamumą, efektyvumą bei gebėjimą užtikrinti duomenų konfidencialumą, vientisumą ir prieinamumą. Taip pat būtų vertinama, ar alternatyvios priemonės adekvačiai kompensuoja pilno disko šifravimo nebuvimą, ypač rizikose, susijusiose su fizine įrenginių praradimo ar neteisėtos prieigos galimybe.


b. Taip, tokios alternatyvios saugumo priemonės galėtų būti laikomos pakankamomis. Vertinant šių priemonių pakankamumą, būtų atsižvelgiama į tai, ar jos efektyviai mažina pagrindines rizikas, įskaitant neteisėtą prieigą, duomenų praradimą ar nutekėjimą. Pavyzdžiui: ribota prieiga prie duomenų ir prieigos kontrolė mažina neteisėtos prieigos riziką; daugiafaktorinis autentifikavimas stiprina naudotojų autentifikavimo saugumą; saugūs debesijos sprendimai gali eliminuoti poreikį saugoti duomenis lokaliuose įrenginiuose; antivirusinė ir galinių įrenginių apsauga padeda užkirsti kelią kenkėjiškai veiklai; duomenų nesaugojimas lokaliuose įrenginiuose mažina riziką praradus įrenginį; saugus duomenų perdavimas (HTTPS ar lygiaverčiai sprendimai) užtikrina duomenų apsaugą perdavimo metu. Tačiau kiekvienu atveju būtų vertinama ne atskira priemonė, o jų visuma, siekiant įsitikinti, kad bendras taikomų kontrolės priemonių lygis yra lygiavertis ar aukštesnis nei numatytas techninėje specifikacijoje

Pažymima, kad duomenų perdavimas tinklais visais atvejais turi būti šifruojamas.

